text: [{"text_idx": "#000000", "text": "Taqpach arunak un\u0303jan\u0303a? Global Voices qillqatanak jaqukipapta medios ciudadanos ukar tukuyan\u0303ataki"}, {"text_idx": "#000002", "text": "Ma\u0308 phaxsin pa\u0308 uraq khathataw utjatapax Me\u0301xico markarux aynacht\u2019ayawayiwa"}, {"text_idx": "#000003", "text": "Me\u0301xico markan irnaqirinakapax irnaqasipkiwa. Qillqirin jamuqapa."}, {"text_idx": "#000004", "text": "Me\u0301xico markax sata qallta phaxsin 2017 maranx pa\u0308 uraq khathata\u0308wimpix aynacht\u2019ataw un\u0303jasi. Nayri\u0308ri ukax 8.2 (grados en la escala de Richer) ukha ch\u2019amani\u0308nwa 7 uru sata qallta phaxsit utjawayi, walja jiwataw utjawayi juk\u2019ampins Oaxaca ukat Chiapas. Pa\u0308yirinsti Pa\u0308yirinsti wasu\u0308rukiw utjawayi ukanx walja ya\u0308nakaw utjawayi, jiwatanakax jan jakt\u2019kayawa."}, {"text_idx": "#000005", "text": "Oaxaca markanwa, Global Voices ukax Sergio jilar jiskt\u2019awayi, jupax ma\u0308 usuchjatanak apthapin\u0303 utan p\u2019iqinchiriwa, jupax arxayt\u2019awayiwa:"}, {"text_idx": "#000006", "text": "Janiw Juchita\u0301n ukakam purin\u0303jamakiti. Ukampirus yaqha markanakan markachirinakapax thithitapxiw kunalaykuti\u0308 jili\u0308r irpirinakax janiw kuna yanaps puriyapkataynati, ukatx q\u2019ipinak apxatat k\u2019an\u0303askunakaruw jalxatasin aparapxi. Akan na\u0308nakax yanapanak apthapisipktwa ukaw lakiran\u0303atak puriyata\u0308ni, janiw jili\u0308r irpirinakjam yanapanakax imantatakaniti ni\u0308 lunthatasitakanisa ."}, {"text_idx": "#000007", "text": "Sergio jilax centro de acopio Oaxaca uksan irpiripawa. Qillqirin jamuqapa."}, {"text_idx": "#000008", "text": "Me\u0301xico \u2013capital uksanx\u2013 19 uru sata qallta phaxsitx jan armkay urupuniniwa. 32 maraw makiptxatayna, paypach uraq khathatiw aynacht\u2019ayawayi markachirinakaw jiwat 12 waranqat jila aynacht\u2019ata. 19 uru sata qallta phaxsin 2017 maran wasitamp uraqix khathattawayaraki, kunapachati\u0308 ma\u0308 macrosimulacro lurasipka\u0308na, sapa marapuniw ukax amtasita.\nGlobal Voices ukax mayni irnaqiriruw jiskt\u2019awayi jupax Guillermo sutin un\u0303t\u2019atawa:"}, {"text_idx": "#000009", "text": "Perisur (centro comercial en el sur de la capital) ukaruw ya\u0308nak alan\u0303atak jutatayna. Pallapallanakax janiw mistupkasmat sasinw sapxitu, ukampirus kunapachati\u0308 juk\u2019ampix ukhax jupanakampachaw jaltawayxapxi. Walja mamanakaw jisk\u2019a wawanakamp n\u0303akay n\u0303ak anqar mistupxa\u0308na. Wali mulljaskayanwa nayax jiwxaw sayatwa kunapachati\u0308 uta pirqanakax allirtanki."}, {"text_idx": "#000010", "text": "Me\u0301xico markan kallinakapanx irnaqirinakaw pichthapisipki.\nPallapallanakax maysar maysaruw sarapxi, Me\u0301xico markanx juk\u2019amp jak\u2019at un\u0303ch\u2019ukin\u0303atakiw phuqhasi."}, {"text_idx": "#000013", "text": "Wali llakiwa, walja jaqiw utanakap jan un\u0303jasxapxiti, ukampirus uka jach\u2019a uta un\u0303japxama, uka jach\u2019a utatx waljaniw jalsuwayxapxi ukampirus janiw ka manqhan allxatatanakax utjiti. Aka jak\u2019anx centros de acopio ukat brigadas ukanakaw utji. Ukampirus yaqhipanakax janiw jaltawayan\u0303 atipkiti, waljaniw aynacht\u2019atapxi ukwa yatiyaw yatiyirinakax yatiyapxan\u0303apa ukhamarak jamuqanak un\u0303t\u2019ayapxan\u0303apa."}, {"text_idx": "#000014", "text": "Colonia Narvarte, Me\u0301xico markan jach\u2019a utax 19 uru sata qallta phaxsit saraqkipan 2017 maran uraq khathat utjatapatx aynacht\u2019ataw un\u0303jasi. Qillqirin jamuqapa."}, {"text_idx": "#000015", "text": "Uraq khathatta\u0308wix 13.14 pacharuw utjawayi, uka pachax walja jaqinakaw irnaqa\u0308winkasipka\u0308na. Jaqinakax utar jank\u2019ak puri sasinx irnaqawinakatx kallirux jank\u2019apuniw mistsupxa\u0308na, sarnaqan\u0303awjanakas janiw sartan\u0303jamaka\u0308nti, jawsan\u0303anakas khuchhuqatanwa."}, {"text_idx": "#000016", "text": "Mexicano markachirinakax 19 uru sata qallta phaxsin 2017 maran uraq khathatawipampix wali mulljatapxa\u0308nwa. Jamuqa, Rau\u0301l Morales jupaw iyawst\u2019a\u0308wimp apkatata ."}, {"text_idx": "#000019", "text": "Qullasuyu markanx kunjams markanakan jakasirinakax un\u0303japxi uksatuqit ma\u0308 guarani\u0301nkirix amuykipi"}, {"text_idx": "#000021", "text": "Titulun uyw awatxan\u0303a : Qullasuyu markanx aymar markaruw yatin\u0303anakaparjam ch\u2019aman\u0303chata\u0308ski"}, {"text_idx": "#000022", "text": "Qullqix janiw quqanakan utjkiti, jan ukasti nepali\u0301es quqan tununakapan utji"}, {"text_idx": "#000027", "text": "Taqpach amuy qillqatanakax ma\u0308 moderadoran un\u0303akipatawa. Mayat jilx jan amuy qillqatam apayamti, jan ukax spam ukjamaspawa.\nMayninakar ya\u0308qan\u0303amp un\u0303jama. Jan wali amuy qillqa\u0308winakamp qillqatanakax janiw aprobatakaniti."}, {"text_idx": "#000028", "text": "Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy."}, {"text_idx": "#000029", "text": "Special thanks to our many sponsors and funders."}, {"text_idx": "#000030", "text": "Please support our important work:"}]